Source: http://www.legex.ro/Legea-134-1995-7112.aspx
Timestamp: 2020-08-15 07:31:26+00:00
Document Index: 8648520

Matched Legal Cases: ['Articolul 46', 'articolul 65', 'Articolul 8', 'Articolul 2', 'Articolul 30', 'Articolul 43', 'Articolul 37', 'Articolul 2', 'articolul 2', 'Articolul 29', 'articolul 2', 'Articolul 30', 'articolul 2', 'Articolul 32', 'articolul 2', 'Articolul 43', 'articolul 2', 'Articolul 38', 'articolul 3', 'articolul 2', 'Articolul 34', 'Articolul 34', 'articolul 5', 'articolul 5', 'articolul 7']

Legea 134/1995 | Legislatie gratuita
Articolul 46 din actul Legea 134 1995 abrogă Legea 66 1992
Legea 134 1995 abrogat de articolul 65 din actul Legea 238 2004
Articolul 8 din actul Legea 134 1995 in legatura cu Ordin 71 2004
Legea 134 1995 in legatura cu Ordin 281 2004
Articolul 2 din actul Legea 134 1995 modificat de Legea 606 2003
Articolul 30 din actul Legea 134 1995 modificat de Legea 606 2003
Articolul 43 din actul Legea 134 1995 modificat de Legea 606 2003
Articolul 37 din actul Legea 134 1995 in legatura cu Hotărârea 756 2003
Articolul 2 din actul Legea 134 1995 modificat de articolul 2 din actul OUG 47 2002
Articolul 29 din actul Legea 134 1995 abrogat de articolul 2 din actul OUG 47 2002
Articolul 30 din actul Legea 134 1995 modificat de articolul 2 din actul OUG 47 2002
Articolul 32 din actul Legea 134 1995 modificat de articolul 2 din actul OUG 47 2002
Articolul 43 din actul Legea 134 1995 modificat de articolul 2 din actul OUG 47 2002
Articolul 38 din actul Legea 134 1995 modificat de articolul 3 din actul Hotărârea 1152 2001
Legea 134 1995 in legatura cu Ordin 107 2001
Legea 134 1995 in legatura cu articolul 2 din actul OUG 271 2000
Legea 134 1995 in legatura cu Ordin 725 2000
Articolul 34 din actul Legea 134 1995 modificat de OUG 6 2000
Articolul 34 din actul Legea 134 1995 modificat de articolul 5 din actul OUG 217 1999
Legea 134 1995 in legatura cu Ordin 158 1999
Legea 134 1995 in legatura cu articolul 5 din actul Ordin 117 1999
Legea 134 1995 in legatura cu Ordin 23 1999
Legea 134 1995 in legatura cu Ordin 2050 1998
Legea 134 1995 in legatura cu Ordin 72 1997
Legea 134 1995 in legatura cu articolul 7 din actul OUG 49 1997
Legea 134 1995 in legatura cu Hotărârea 1265 1996
Legea 134 1995 promulgat de Decretul 414 1995
ACT PUBLICAT IN: MONITORUL OFICIAL NR. 301 din 29 decembrie 1995
Resursele de petrol situate in subsolul tarii si al platoului continental romanesc al Marii Negre, delimitat conform principiilor dreptului international si reglementarilor din conventiile internationale la care Romania este parte, fac obiectul exclusiv al proprietatii publice si apartin statului roman.
Petrolul reprezinta substantele minerale combustibile constituite din amestecuri de hidrocarburi naturale, acumulate in scoarta terestra si care, in conditii de suprafata, se prezinta in stare gazoasa, sub forma de gaze naturale, sau lichida, sub forma de titei si condensat.
Gazele naturale cuprind gazele libere din zacaminte de gaz metan, gazele dizolvate in titei, cele din capul de gaze asociat zacamintelor de titei, precum si gazele rezultate din extractia sau separarea hidrocarburilor lichide.
a) zacamant inseamna o acumulare naturala de hidrocarburi, unitara sau separata, valorificabila din punct de vedere tehnic sau economic;
b) explorare desemneaza ansamblul de studii si operatiuni care se realizeaza pentru cunoasterea conditiilor geologice de acumulare a petrolului si cuprinde faza de prospectiune, identificarea zacamintelor, evaluarea cantitativa si calitativa a acestora, precum si determinarea conditiilor tehnice si economice de valorificare;
c) dezvoltare desemneaza ansamblul lucrarilor care constau in realizarea sondelor de exploatare, construirea si montarea instalatiilor specifice, a echipamentelor si a altor utilitati necesare extractiei, transportului, tratarii si stocarii petrolului;
d) exploatare desemneaza ansamblul de lucrari executate la si de la suprafata pentru extragerea petrolului, captarea, tratarea si transportul acestuia pana la locul de livrare pe teritoriul Romaniei; termenul include si transportul pe conducte magistrale;
e) perimetru de explorare si/sau exploatare reprezinta aria corespunzatoare proiectiei la suprafata a conturului partii in scoarta terestra in interiorul caruia, pe un interval de adancime determinat, se realizeaza lucrari de explorare, respectiv de exploatare, precum si suprafetele necesare desfasurarii activitatilor de exploatare a petrolului, situate in afara acestei arii;
f) operatiuni petroliere semnifica ansamblul de activitati privind explorarea, dezvoltarea si exploatarea unui zacamant petrolier;
g) Cartea petroliera este instrumentul de evidenta care cuprinde totalitatea actelor juridice de orice natura privitoare la un perimetru petrolier sau in legatura cu acesta, precum si toate datele privitoare la proprietatea terenurilor, la situatia topografica a perimetrului si a tuturor lucrarilor si facilitatilor petroliere existente in cadrul acestuia, la situatia rezervelor si a productiei pe substante;
h) Autoritatea competenta este Agentia Nationala pentru Resurse Minerale, agentie care reprezinta in domeniul resurselor de petrol interesele statului;
i) acord petrolier reprezinta orice act juridic incheiat, potrivit prevederilor prezentei legi, intre Autoritatea competenta si o persoana juridica romana sau straina, in vederea realizarii de operatiuni petroliere;
j) titular semnifica orice persoana juridica romana sau straina autorizata sa efectueze operatiuni petroliere in virtutea unui acord petrolier;
k) concesiunea petroliera este dreptul acordat de catre stat prin Autoritatea competenta unei persoane juridice de a efectua operatiuni petroliere in baza unui acord petrolier;
l) concesionar - titularul caruia i se acorda concesiunea petroliera;
m) redeventa reprezinta o cota procentuala din productia bruta realizata de titular si datorata de el statului, pentru compensarea scaderii rezervelor de petrol;
n) productia bruta de petrol reprezinta cantitatile de titei condensat si de gaze naturale extrase din zacamant dupa trecerea prin instalatiile de separare si de tratare.
Operatiunile petroliere se realizeaza de persoane juridice, romane sau straine, in conditiile legii.
Operatiunile petroliere se realizeaza numai in cadrul unor perimetre stabilite in acest scop de catre Autoritatea competenta.
Toate datele si informatiile, indiferent de modalitatea de stocare, obtinute ca urmare a efectuarii de operatiuni asupra resurselor petroliere romanesti, determinate conform art. 1 alin. 1, apartin statului roman.
Lucrarile de dezvoltare si exploatare a zacamintelor de petrol se pot executa numai pentru rezerve confirmate de Autoritatea competenta, in conformitate cu normele elaborate de aceasta, tinand cont si de practicile internationale.
Accesul la terenurile necesare efectuarii operatiunilor petroliere se face in conditiile legii.
Operatiunile petroliere de efectuat in limitele perimetrului de exploatare constituie lucrari de utilitate publica, iar terenurile necesare pentru aceste operatiuni, precum si constructiile situate pe astfel de terenuri pot face obiectul exproprierii pentru cauza de utilitate publica, in conditiile legii.
Asupra terenurilor necesare operatiunilor petroliere de realizat in afara perimetrului de exploatare, altele decat cele declarate de utilitate publica, prevazute la alineatul precedent, precum si asupra terenurilor necesare lucrarilor de exploatare si oricaror alte operatiuni pe care acestea le implica, inclusiv cele privind asigurarea exploatarii si protectiei sistemului national de transport al petrolului, se instituie, in favoarea titularului operatiunilor, un drept de servitute legala.
Exercitarea dreptului de servitute legala stabilita la alin. 3 se face contra platii unei rente anuale catre proprietarii terenurilor afectate de acesta.
Durata servitutii legale stabilita la alin. 3 este cea a operatiunilor petroliere, iar terenurile ce urmeaza a fi afectate vor fi determinate, in ce priveste suprafetele si proprietarii, dupa principiul celei mai mici atingeri posibile aduse dreptului de proprietate.
Accesul la terenurile afectate de servitutea legala prevazuta la alin. 3 se stabileste prin negocieri intre titularul operatiunii petroliere si proprietarii de terenuri cu respectarea principiului egalitatii de tratament si a echitatii.
Orice neintelegeri intre titularii operatiunilor petroliere si proprietarii terenurilor se solutioneaza de catre instantele judecatoresti competente, potrivit legii.
Daca statul vinde bunurile expropriate in conditiile alin. 2, fostii proprietari sau, dupa caz, succesorii lor au drept de preemptiune, in care scop vor fi instiintati despre conditiile vanzarii, pe cale administrativa sau prin publicitate.
Sistemul national de transport al petrolului face parte din domeniul public de interes national si este de importanta strategica.
In sistemul national de transport al petrolului se cuprind conductele magistrale care asigura colectarea petrolului extras din perimetrele de exploatare sau a celui provenit din import si dirijarea lui de la punctele de predare de catre producatori la unitatile de prelucrare, spre centrele de distributie si consum sau la export, precum si toate instalatiile, echipamentele si dotarile aferente acestora.
Exploatarea sistemului national de transport al petrolului se face de unitati specializate, care vor presta servicii beneficiarilor in schimbul unor tarife stabilite de Autoritatea competenta, in conditii egale pentru toti producatorii.
Pentru a asigura intretinerea sistemului national de transport al petrolului si pentru a elimina aparitia posibilelor pericole in exploatarea acestuia se stabilesc zone de protectie si siguranta, in conformitate cu normativele si prescriptiile tehnice specifice aprobate de Autoritatea competenta.
Unitatile care se ocupa cu transportul prin conducte au dreptul sa realizeze lucrari de interventii la conducte numai cu anuntarea proprietarului terenului. Despagubirile pentru interventiile executate in caz de avarii se stabilesc ulterior, prin negocieri cu proprietarul terenului.
Regimul de punere in valoare a resurselor de petrol
Resursele de petrol se pun in valoare prin operatiuni petroliere, in care scop acestea se dau in administrare regiilor autonome sau se concesioneaza de catre Autoritatea competenta, potrivit legii.
In faza de prospectiune, lucrarile de explorare pot fi executate si numai pe baza de permise, acordate de Autoritatea competenta.
Autoritatea competenta stabileste anual lista perimetrelor care se dau in administrare sau in concesiune si o publica in Monitorul Oficial al Romaniei.
Initiativa concesionarii poate apartine si persoanelor juridice romane sau straine care probeaza interesul de a li se acorda dreptul efectuarii de operatiuni petroliere in acest regim.
Initiativa darii in administrare sau in concesiune apartine Autoritatii competente.
Initiativa solicitarii darii in administrare apartine regiilor autonome abilitate pentru operatiuni petroliere.
Darea in concesiune sau in administrare se realizeaza prin acord petrolier, incheiat de Autoritatea competenta cu persoane juridice romane sau straine.
In vederea concesionarii, persoanele juridice romane si/sau straine vor fi selectionate prin apel public de oferta.
In ofertele prezentate, ofertantii vor face dovada capacitatii financiare si a competentei tehnice necesare indeplinirii prestatiilor, asa cum sunt ele propuse prin apelul public de oferta.
Acordul petrolier se incheie in forma scrisa si intra in vigoare dupa aprobarea lui de catre Guvern.
Prevederile acordului petrolier raman valabile pe toata durata acestuia, in conditiile existente la data incheierii.
Inceperea operatiunilor petroliere in perimetrul dat in administrare sau concesiune se autorizeaza in scris de Autoritatea competenta.
Persoanele juridice straine care au obtinut dreptul de a efectua operatiuni petroliere sunt obligate ca, in termen de 90 de zile de la data intrarii in vigoare a acordului petrolier, sa infiinteze si sa mentina, pe toata durata concesiunii si in conditiile acordului petrolier, o sucursala sau o filiala in Romania.
In cazul in care doi sau mai multi parteneri straini dobandesc drepturi petroliere cu privire la acelasi perimetru, obligatia infiintarii si mentinerii unei sucursale sau filiale in Romania revine numai companiei desemnate sa reprezinte interesele lor.
Titularul unui acord petrolier poate transfera altei persoane juridice drepturile dobandite si obligatiile asumate numai cu aprobarea scrisa a Autoritatii competente.
Orice transfer facut fara aprobare este lovit de nulitate.
In limitele unui perimetru de explorare sau de exploatare petroliera se pot acorda, in conditiile legii, unor persoane juridice, altele decat titularul acordului petrolier, dreptul de explorare si/sau exploatare pentru substante minerale utile, altele decat cele prevazute la art. 1, cu conditia ca aceste activitati sa nu influenteze in mod negativ operatiunile petroliere.
Dreptul obtinut prin dare in administrare sau in concesionare este un drept distinct de cel de proprietate asupra terenurilor si nu poate fi nicicum afectat de catre titular in beneficiul vreunui tert.
Administrarea sau concesiunea inceteaza:
b) prin renuntarea de catre titularul acordului petrolier, in conditiile stabilite la art. 21;
c) prin retragerea administrarii sau concesiunii de catre Autoritatea competenta, conform prevederilor art. 22, 23 si 24;
d) in caz de survenire a unor evenimente care constituie cauze de forta majora, definite in acordul petrolier, si care fac definitiv imposibila initierea sau, dupa caz, continuarea operatiunilor petroliere.
Administrarea sau concesiunea inceteaza la data expirarii acordului petrolier, daca acesta nu a fost prelungit de parti inainte de expirare si cu obtinerea aprobarii Guvernului, conform art. 13 alin. 4.
Titularul acordului petrolier poate renunta la el, daca la data notificarii renuntarii catre Autoritatea competenta indeplineste cumulativ urmatoarele conditii:
a) pune la dispozitia Autoritatii competente toata documentatia privind activitatea desfasurata pana la data notificarii renuntarii, precum si rezultatele acesteia;
b) pune la dispozitia Autoritatii competente suma reprezentand contravaloarea lucrarilor prevazute in programul minimal de explorare stabilit prin acordul petrolier si al celor de dezvoltare si exploatare, scadenta la data notificarii renuntarii si neexecutata din motive imputabile titularului acordului petrolier.
Autoritatea competenta verifica indeplinirea conditiilor prevazute la alin. 1 in termen de 60 de zile de la data notificarii renuntarii.
La implinirea termenului de 60 de zile prevazut la alin. 2 acordul petrolier este reziliat daca Autoritatea competenta nu a comunicat refuzul sau, aceasta fiind obligata sa emita decizia de incetare a administrarii sau concesiunii, cu efect de la data implinirii termenului.
In caz de refuz al Autoritatii competente, titularul poate cere instantei judecatoresti sau arbitrale, dupa caz, constatarea indeplinirii conditiilor rezilierii unilaterale a acordului petrolier.
In cazul in care instanta judecatoreasca sau arbitrala constata indeplinirea conditiilor rezilierii unilaterale a acordului petrolier, Autoritatea competenta emite decizia de incetare a administrarii sau concesionarii, cu efect de la data ramanerii definitive si irevocabile a hotararii.
Autoritatea competenta poate retrage administrarea sau concesiunea cand titularul acordului petrolier, in pofida sanctionarii contraventionale si/sau a notificarii ce i-a fost facuta, nici dupa 30 de zile de la primirea acesteia:
a) nu-si indeplineste obligatiile asumate cu privire la termenul de incepere a operatiunilor petroliere;
b) nu realizeaza volumul minim de lucrari sau de cheltuieli prevazute in acordul petrolier pentru o perioada data si expirata;
c) continua sistarea lucrarilor pe o perioada mai mare de 30 de zile fara acordul Autoritatii competente;
d) utilizeaza metode sau tehnologii de exploatare, altele decat cele aprobate de Autoritatea competenta;
e) executa operatiuni petroliere fara autorizatie.
Autoritatea competenta retrage administrarea sau concesiunea cand constata ca titularul acordului petrolier:
a) nu respecta decizia unei instante judecatoresti sau arbitrale cu privire la operatiunile petroliere;
b) este supus procedurii de lichidare judiciara prin insolvabilitate;
c) furnizeaza, cu buna stiinta, Autoritatii competente date si informatii false cu privire la operatiunile sale petroliere sau incalca clauzele de confidentialitate prevazute in acordul petrolier;
d) nu respecta o clauza prevazuta prin acordul petrolier, cu sanctiunea retragerii administrarii sau concesiunii;
e) pericliteaza, prin modul de executare a operatiunilor petroliere, posibilitatea exploatarii viitoare a zacamantului sau incalca normele privind protectia si exploatarea rationala a zacamintelor ori normele privind protectia mediului inconjurator.
Retragerea administrarii sau concesiunii petroliere pentru oricare dintre motivele prevazute la art. 22 si art. 23 produce efect asupra titularului acordului petrolier dupa implinirea a 30 de zile de la data notificarii facute acestuia de catre Autoritatea competenta.
In limita termenului stabilit la alin. 1 titularul acordului petrolier poate cere instantei judecatoresti sau arbitrale, dupa caz, anularea masurii de retragere a administrarii sau concesiunii petroliere.
La cererea titularului acordului petrolier si cu audierea Autoritatii competente, instanta poate dispune suspendarea masurii revocarii pana la ramanerea definitiva a hotararii.
In cazul in care survine un eveniment prevazut la art. 19 lit. d), titularul acordului petrolier notifica Autoritatii competente situatia, in termen de 15 zile de la producerea evenimentului, cu prezentarea documentelor certificand forta majora, eliberate de institutia legal abilitata in acest scop. Incetarea administrarii sau concesiunii petroliere produce efect dupa 30 de zile de la data notificarii fortei majore.
Daca in limita termenului de 30 de zile prevazut la alin. 1, Autoritatea competenta notifica titularului acordului petrolier refuzul sau de a accepta evenimentul invocat de titular ca fiind o circumstanta constitutiva de forta majora, provocand imposibilitatea definitiva a initierii sau continuarii executarii operatiunilor petroliere, neimputabila acestuia, titularul acordului petrolier poate cere instantei judecatoresti sau arbitrale, dupa caz, pronuntarea rezilierii unilaterale a acordului petrolier pentru caz de forta majora, fara obligarea la plata de daune-interese.
In caz de pronuntare a rezilierii acordului petrolier, dupa ramanerea definitiva a hotararii judecatoresti sau arbitrale, dupa caz, Autoritatea competenta va emite decizia de incetare a administrarii sau concesionarii petroliere, cu efect de la data prevazuta la alin. 1.
Decizia de incetare a administrarii sau concesiunii petroliere se publica in Monitorul Oficial al Romaniei, cu mentiunea datei la care produce efect si se inscrie in Cartea petroliera de catre Autoritatea competenta.
La incetarea administrarii sau concesiunii petroliere pentru oricare dintre cauzele prevazute la art. 19, exploatarea - cu toate dependintele si anexele sale - trece in proprietatea statului fara vreo indemnizatie si libera de orice drepturi sau sarcini, indiferent de natura acestora.
In cazul in care administrarea sau concesiunea petroliera inceteaza din cauza de forta majora, conform art. 19 lit. d), titularul are drept la despagubiri in conditiile stabilite prin acordul petrolier.
In termen de maximum 3 luni de la incetarea administrarii sau concesiunii petroliere, Autoritatea competenta va stabili masurile ce urmeaza a fi luate cu privire la perimetrul petrolier si la dotarile aferente acestuia.
Titularul acordului petrolier ramane tinut, potrivit regulilor raspunderii civile extracontractuale, la repararea prejudiciilor cauzate tertilor din culpa sa prin operatiunile petroliere efectuate pana la data renuntarii, chiar daca asemenea prejudicii sunt constatate dupa incetarea administrarii sau concesiunii petroliere.
Titularul acordului petrolier are urmatoarele drepturi:
a) de acces, in conditiile legii, la terenurile sau la suprafetele necesare desfasurarii operatiunilor petroliere, in limitele perimetrului prevazut in acordul petrolier;
b) sa execute, in limitele perimetrului acordat, toate operatiunile petroliere prevazute in acordul petrolier;
c) sa foloseasca, in conditiile legii, surse de apa de suprafata sau subterane necesare desfasurarii operatiunilor petroliere;
d) sa dispuna asupra cantitatilor de petrol ce ii revin, conform clauzelor acordului petrolier, care nu au fost achizitionate de statul roman, inclusiv sa le exporte;
e) de prioritate, in conditiile legii, pentru extinderea perimetrului, in cazul in care se dovedeste continuitatea dezvoltarii zacamantului in afara limitelor perimetrului acordat initial;
f) de acces, cu plata taxelor si a tarifelor, dupa caz, in conditiile legii, la conductele petroliere, porturile, docurile si la alte instalatii ale statului, in cazul in care folosirea acestora ii este necesara pentru realizarea operatiunilor petroliere;
g) sa monteze conducte si instalatii proprii pentru transportul produselor sale petroliere la statii de separare si tratare, la rampe de incarcare si la sistemul national de transport al produselor petroliere, cu respectarea reglementarilor in vigoare;
h) sa construiasca drumuri, poduri si cai ferate necesare efectuarii operatiunilor petroliere si transportului produselor rezultate din exploatare, in conditiile legii;
i) de prioritate pentru concesionarea exploatarii unor substante minerale utile, altele decat petrolul, descoperite prin operatiunile sale petroliere, in cazul in care acestea pot face obiectul exploatarii si al valorificarii;
j) sa se asocieze, cu acordul Autoritatii competente, cu persoane juridice romane sau straine in vederea executarii operatiunilor petroliere prevazute in acorduri;
k) sa obtina de la Autoritatea competenta, in conditiile legii, datele necesare operatiunilor petroliere de realizat, sa detina si sa utilizeze aceste date, precum si pe cele obtinute din operatiunile proprii, pe durata valabilitatii acordului petrolier.
Titularul acordului petrolier are urmatoarele obligatii:
a) sa respecte normele, regulamentele si instructiunile emise in aplicarea prezentei legi si prevederile acordului petrolier;
b) sa elaboreze, pe baza acordului petrolier, documentatii tehnice si economice pentru realizarea operatiunilor petroliere si sa le supuna aprobarii Autoritatii competente;
c) sa obtina, sa intocmeasca, sa tina la zi si sa transmita la termenele fixate toate datele, informatiile si documentatiile stabilite de Autoritatea competenta referitoare la operatiunile petroliere executate si la rezultatele obtinute;
d) sa pastreze confidentialitatea asupra datelor obtinute de la Autoritatea competenta si din activitatea proprie si sa nu le difuzeze fara acordul acesteia;
e) sa se asocieze, la solicitarea Autoritatii competente, cu titularii unor perimetre adiacente, in cazul in care se constata, prin lucrarile executate, continuitatea hidrodinamica a zacamantului in acele perimetre, pentru a se asigura o valorificare eficienta a rezervelor;
f) sa utilizeze cu prioritate, in executarea operatiunilor petroliere, forta de munca autohtona cu calificarea corespunzatoare, precum si echipamente si materiale produse in Romania, in conditii de competitivitate;
g) pentru partea din productia de petrol ce-i revine, sa acorde statului roman dreptul de preemptiune la achizitionarea acesteia, in conditiile prevazute in acordul petrolier;
h) in termen de 60 de zile de la incetarea administrarii sau concesionarii prin oricare dintre modurile prevazute la art. 19, sa procedeze la predarea catre Autoritatea competenta a perimetrului acordat, in conditiile prevazute de art. 26 alin. 5;
i) sa indeplineasca, in termenele stabilite, masurile dispuse in scris de Autoritatea competenta in exercitarea atributiilor ce-i revin potrivit legii.
Taxe, tarife si redevente petroliere
Titularii dreptului de administrare sau de concesiune sunt supusi la plata catre bugetul de stat a unei taxe pe activitatea de exploatare a resurselor minerale si a unei redevente petroliere stabilite legal conform acordului petrolier.
Taxa pe activitatea de exploatare a resurselor minerale se stabileste la o cota de 3% din valoarea productiei brute realizate, se calculeaza si este datorata anual cu scadenta pana la 31 ianuarie a anului urmator.
Prin bugetul de stat, fondurile realizate din incasarea taxei vor fi reinvestite in domeniul petrolier.
Redeventa petroliera se stabileste sub forma de cota procentuala din productia bruta realizata. Cota va fi convenita intre Autoritatea competenta si titularul acordului petrolier, pentru fiecare zacamant in parte, la incheierea acordului petrolier.
Redeventa petroliera este datorata din ziua inceperii realizarii productiei si platibila in natura, trimestrial, cu scadenta pana la data de 20 a primei luni a trimestrului urmator.
Gazele naturale reinjectate in zacamant sunt exceptate de la plata oricarei taxe si redevente. Gazele extrase prin sonde concomitent cu titeiul, neutilizate si nici valorificate de catre concesionar, se predau statului fara plata si sunt scutite de taxa si de redeventa.
Cheltuielile de preluare si riscurile de utilizare apartin statului.
Verificarea exactitatii datelor pe baza carora se calculeaza taxa pe activitatea de exploatare a resurselor minerale si redeventa petroliera se face de Autoritatea competenta, precum si de organele de stat cu atributii in domeniul controlului financiar.
Pentru neplata in termen a taxei pe activitatea de exploatare a resurselor minerale se percep majorari de intarziere conform legii fiscale, iar pentru neplata la termen a redeventei petroliere vor fi stipulate in acordul petrolier daune-interese, moratorii si compensatorii.
Pentru actele eliberate in exercitarea atributiilor sale - avize, permise de prospectiune, documente de confirmare a rezervelor, autorizatii si altele -, precum si petru consultarea si utilizarea unor documente si informatii referitoare la resursele petroliere, Autoritatea competenta percepe tarife, stabilite cu avizul Ministerului Finantelor.
Veniturile realizate conform alin. 1 de catre Autoritatea competenta vor putea fi utilizate pentru alcatuirea pachetelor de date si lansarea apelurilor publice de oferte, organizarea rundelor de prezentare a conditiilor de participare la oferta publica, dotari, tinerea licitatiilor si elaborarea de studii. Veniturile ramase neutilizate la sfarsitul anului bugetar se preiau ca venituri in anul urmator, la dispozitia Autoritatii competente.
Plata taxelor si redeventelor prevazute in prezenta lege nu scuteste pe titularul acordului petrolier de obligatiile fiscale, in masura in care acestea ii sunt aplicabile, tinand seama si de prevederile art. 13 alin. 5.
Titularii acordurilor petroliere beneficiaza de urmatoarele facilitati:
a) scutirea de plata impozitului pe profit pentru o perioada de un an de la ziua inregistrarii productiei de petrol;
b) plata impozitului pe profit la nivelul cotelor de impozit prevazut de legea in vigoare la data incheierii acordului petrolier;
c) scutirea de taxe vamale a importurilor efectuate de titularii acordurilor sau de subcontractantii acestora de bunuri necesare pentru executarea operatiunilor petroliere;
d) scutirea de taxe vamale a importului de bunuri de uz gospodaresc si personal necesare personalului strain al titularului de acord, al companiilor afiliate si al subcontractantilor straini ai acestora; bunurile care sunt scutite de taxe vamale de import se nominalizeaza in anexe la acordul petrolier;
e) scutirea de taxe vamale a exportului cotelor de petrol cuvenite titularului acordului, precum si a exportului bunurilor importate de acesta si de personalul sau strain, in conditiile prevazute la lit. d).
Titularii acordurilor petroliere, persoane juridice straine, mai beneficiaza de urmatoarele facilitati:
a) sa efectueze operatiuni de incasari in valuta, obtinuta din exportul petrolului din productia ce-i revine, si sa retina aceasta valuta in strainatate dupa achitarea obligatiilor fata de statul roman;
b) in cazul in care vanzarile petrolului ce-i revine titularului se fac in Romania, acesta are dreptul sa transforme in valuta convertibila sumele obtinute in lei, in conditiile legislatiei romane, si sa dispuna liber asupra disponibilitatilor in valuta care pot fi transferate in strainatate dupa achitarea obligatiilor fata de statul roman.
Facilitatile care se acorda titularilor de acorduri, potrivit prezentei legi, se stabilesc pentru fiecare contact in parte si raman nemodificate pe intreaga durata a acordului petrolier.
Autoritatea competenta insarcinata cu aplicarea dispozitiilor prezentei legi este Agentia Nationala pentru Resurse Minerale, organizata in subordinea Guvernului.
In domeniul resurselor de petrol, Agentia Nationala pentru Resurse Minerale are urmatoarele competente:
a) gestioneaza resursele de petrol ale statului;
b) negociaza clauzele si conditiile acordurilor petroliere, incheie astfel de acorduri, reglementeaza operatiunile petroliere desfasurate in temeiul acestora, precum si al normelor regulamentelor si instructiunilor tehnice emise in aplicarea legii;
c) confirma rezervele de petrol si organizeaza fondul de date geologice si de exploatare, stocare, sistematizare si valorificare a acestuia; constituie fondul national de rezerve de petrol; datele oficiale cu privire la rezervele de petrol sunt cele inscrise in fondul national;
d) efectueaza studii pe baza carora fundamenteaza si stabileste, impreuna cu Ministerul Finantelor, pretul petrolului extras in Romania, precum si tarifele prevazute la art. 8 alin. 3 si la art. 33 alin. 1, in conditiile legii;
e) urmareste si verifica productia petroliera pentru calcularea taxelor si a redeventelor;
f) urmareste aplicarea masurilor stabilite pentru protectia suprafetei si a subsolului in cursul operatiunilor petroliere;
g) controleaza respectarea de catre titular a prevederilor din acordul petrolier, precum si a celor din normele, regulamentele si instructiunile din domeniu si dispune masuri pentru respectarea acestora;
h) ordona sistarea lucrarilor geologice sau de exploatare executate in afara perimetrului instituit, a celor fara documentatii tehnice aprobate, precum si a celor care, prin modul de desfasurare, pot conduce la exploatarea nerationala si la degradarea zacamintelor, pana la inlaturarea cauzelor care le-au produs;
i) emite regulamente si instructiuni tehnice cu caracter obligatoriu pentru aducerea la indeplinire a prevederilor legii;
j) elaboreaza si tine Cartea petroliera; actele juridice si documentele neinregistrate in Cartea petroliera nu sunt opozabile tertilor;
k) constata si notifica nerespectarea prevederilor prezentei legi.
Infiintarea, organizarea si obiectul de activitate al Agentiei Nationale pentru Resurse Minerale se stabilesc prin hotarare a Guvernului.
Nerespectarea de catre titularul acordului petrolier a obligatiilor prevazute in prezenta lege constituie contraventie si se sanctioneaza cu amenda, dupa cum urmeaza:
a) de la 10.000.000 lei la 20.000.000 lei pentru incalcarea obligatiilor stabilite prin art. 15 si prin art. 28 lit. b), c) si i);
b) de la 20.000.000 lei la 50.000.000 lei pentru savarsirea faptelor prevazute la art. 22 lit. a), c), d) si e), precum si pentru incalcarea obligatiilor stabilite la art. 6 si la art. 28 lit. a), e) si f);
c) de la 50.000.000 lei la 100.000.000 lei pentru incalcarea obligatiilor stabilite la art. 4 si la art. 28 lit. d) si g).
Savarsirea pentru a doua oara a vreuneia dintre contraventiile sanctionate prin prevederile art. 38 si pentru care legea nu prevede retragerea administrarii sau concesiunii, se sanctioneaza cu amenda, limitele amenzii prevazute pentru contraventia respectiva fiind fixate la dublu.
Incalcarea in continuare a dispozitiilor pentru care sunt stabilite sanctiuni prin art. 38 atrage dupa sine aplicarea prevederilor art. 36 lit. h).
Amenzile se fac venit la bugetul de stat. Contraventiilor prevazute la art. 38 le sunt aplicabile, in masura in care prezenta lege nu dispune altfel, dispozitiile cuprinse in Legea nr. 32/1968 privind stabilirea si sanctionarea contraventiilor, cu exceptia art. 25, 26 si 27.
Limitele amenzilor vor putea fi modificate prin hotarare de Guvern in functie de indicele de inflatie.
Constatarea nerespectarii obligatiilor si a savarsirii contraventiilor, precum si aplicarea amenzilor se fac prin proces-verbal incheiat de personalul imputernicit al Autoritatii competente.
Prevederile acordurilor petroliere, incheiate inainte de intrarea in vigoare a prezentei legi si aprobate de Guvern, raman valabile in conditiile in care au fost incheiate pe intreaga lor durata.
Regiile autonome "Petrom" si "Romgaz" isi vor continua activitatea la acele obiective unde, la data publicarii prezentei legi, desfasoara lucrari de explorare, dezvoltare si exploatare. In termen de un an de la intrarea in vigoare a prezentei legi, regiile autonome vor finaliza actiunea de delimitare a perimetrelor de explorare, dezvoltare si exploatare pentru aceste obiective si vor solicita Autoritatii competente atribuirea lor in administrare, potrivit legii.
Ceilalti agenti economici romani care desfasoara activitati de explorare la unele obiective la data intrarii in vigoare a prezentei legi isi vor continua activitatea pana la finalizarea lor, in conditiile stabilite de Autoritatea competenta.
Solutionarea litigiilor in legatura cu interpretarea si executarea prevederilor acordurilor petroliere este de competenta instantelor judecatoresti, daca partile nu au convenit solutionarea pe cale arbitrala.
In termen de 90 de zile de la publicarea in Monitorul Oficial al Romaniei a prezentei legi, Autoritatea competenta va elabora normele de aplicare a acesteia, care vor fi supuse aprobarii prin hotarare a Guvernului.
Pe data intrarii in vigoare a prezentei legi se abroga Legea petrolului din anul 1942, Legea nr. 66/1992, precum si alte dispozitii contrare sau incompatibile.
Aceasta lege a fost adoptata de Senat in sedinta din 18 decembrie 1995, cu respectarea prevederilor art. 74 alin. (1) din Constitutia Romaniei.
Aceasta lege a fost adoptata de Camera Deputatilor in sedinta din 18 decembrie 1995, cu respectarea prevederilor art. 74 alin. (1) din Constitutia Romaniei.
COMENTARII la Legea 134/1995
Momentan nu exista niciun comentariu la Legea 134 din 1995
Alte acte pe aceeaşi temă cu Legea 134/1995
Legea 66 1992
Ordin 107 2001
Ordin 725 2000
Ordin 117 1999
Ordin 23 1999
pentru punerea in aplicare a Instructiunilor tehnice privind continutul-cadru si modul de intocmire a Cartii petroliere
Ordin 72 1997
Decretul 414 1995
pentru promulgarea Legii petrolului